open-index/open-wikipedia-markdown huggingface dataset:
Radek Deyl

Ing. **Radek Deyl** (* 14. september 1989, Košice) je slovenský hokejový obranca.

## Klubový hokej
Deyl je odchovancom HC Košice. V rokoch 2003 až 2007 hral za 18-ročných a v roku 2007 za košickú dvadsiatku. V sezóne 2007/08 pôsobil v klube HK VTJ Trebišov. V ďalšej sezóne sa zúčastnil projektu SR 20, v ktorom hráči do 20 rokov hrali s klubmi extraligy. 

Po juniorskom šampionáte sa vrátil do rodného HC Košice, s ktorým získal 4 tituly z toho jedinečný majstrovský hetrik. Na konci sezóny 2014/2015 prestúpil do českého tímu HC Energie Karlovy Vary, kde spolu odohral 56 zápasov. Sezónu 2015/16 dohral v drese Košíc. V auguste 2017 podpísal zmluvu s HC Nové Zámky. Tu odohral len 11 zápasov, následne prestúpil do druholigového klubu HK Dukla Ingema Michalovce. V novembri 2017 podpísal zmluvu s talianskym klubom Gherdëina.

Nasledujúce dve sezóny odohral vo francúzskej Ligue Magnus, za Štrasburg a Nice.

Od sezóny 2020/21 hrá za svoj materský klub HC Košice.

### Tituly
* 2008/09 - HC Košice
* 2009/10 - HC Košice
* 2010/11 - HC Košice
* 2013/14 - HC Košice

### Klubová štatistika

## Reprezentácia
V slovenskom drese odohral **14** zápasov, strelil **2** góly. Zúčastnil sa majstrovstiev sveta hráčov do 20 rokov v roku 2009, kde Slovensko skončilo na štvrtom mieste.

## Referencie


## Externé odkazy
* 

Kategória:Slovenskí hokejisti
Kategória:Slovenskí hokejoví obrancovia
Kategória:Hráči HC Košice
Kategória:Osobnosti z Košíc
Kategória:Hráči HK Orange 20
Kategória:Hráči HK Trebišov
Kategória:Hráči HC Karlovy Vary
Kategória:Hráči HC 46 Bardejov
Kategória:Hráči HK Dukla Michalovce
Železničná stanica Bratislava-Nivy

náhľad|Železničná stanica Bratislava - Nivy (1979)[náhľad|[City Business Center Bratislava III, miesto, kde v minulosti stála staničná budova]]**Železničná stanica Bratislava - Nivy** (v období 18401962 *Bratislava-Nové Mesto*) je bývalá železničná stanica v mestskej časti Nivy v Bratislave. V rovnakej lokalite sa výhľadovo počíta s vybudovaním novej podpovrchovej železničnej stanice.

Pôvodná stanica sa nachádzala na východnej strane Karadžičovej ul. medzi Bazovou ul. a Mlynskými nivami na trase konskej železnice vedenej od prístavu na Rázusovom nábreží do Svätého Jura, neskôr do Trnavy a Serede. Po prebudovaní na parnú prevádzku sem boli privedené i trate z Petržalky, a Komárna. Vďaka vzniku viacerých priemyselných objektov v oblasti tu vznikla rozsiahla sieť vlečkových koľají, z ktorých torzo poslednej bolo odstránené pri rekonštrukcii ulice Mlynské Nivy počas výstavby novej autobusovej stanice.

Rozširujúcemu sa mestu však úrovňové križovanie sa tratí a ciest spôsobovalo značné komplikácie, čoho následkom bolo vybudovanie koľajového „obchvatu“ mesta medzi Starým mostom cez Prievoz, popri letisku do žst. Predmestie a Hlavnej stanice v 60. rokoch 20. storočia. Rozsah dopravy postupne klesal až do jej úplného zastavenia v roku 1983 a postupného odstránenia koľají a staničnej budovy. Pôvodná trať do Petržalky sa mala využívať na plánovanú rýchlodráhu, v roku 1985 boli práce zastavené a trať sa po Starý most odstránila.

Železnice Slovenskej republiky plánovali obnoviť význam železnice v oblasti vybudovaním trate hlavne pod povrchom zeme, čím by stanica Bratislava-Nivy bola obnovená pod zemou. Projekt bol súčasťou Dopravno-urbanistickej štúdie prepojenia koridorov TEN-T 4, 5 a 17 v Bratislave. V súčasnosti je projekt pozastavený vzhľadom na jeho nerentabilitu.

## Fotogaléria

Súbor:Twin_City_2.jpg|Zvyšky koľají v blízkosti autobusovej stanice Nivy, Prievozská ulica (2007)


## Externé odkazy

* Železničná stanica Bratislava - Nivy na Rail.sk
* Železničná stanica Bratislava Nivy – spomienky  na Railnet.sk

Nivy

Bratislava - Nivy
Obvodný úrad

**Obvodný úrad** (-termín podľa zákona) alebo **obvodný úrad všeobecnej štátnej správy** bol na Slovensku od roku 2004 miestny orgán štátnej správy pre oblasť všeobecnej vnútornej správy, živnostenského podnikania, civilnej ochrany a riadenia štátu v krízových situáciách mimo času vojny a vojnového stavu, ktorý bol zodpovedný za jeden územný obvod, tvorený (spravidla) skupinou susediacich okresov (prehľad územných obvodov je uvedený v prílohe k zákonu 515/2003). 

Ako "obvodné úrady" sa nepresne (teda v rozpore s terminológiou použitou v zákone) označovali aj obvodné úrady špecializovanej štátnej správy; tieto existovali paralelne k obvodným úradom všeobecnej štátnej správy. 

Obvodné úrady boli vytvorené k 1.1. 2004 a nahradili dovtedajšie okresné úrady (namiesto niektorých okresných úradov fyzicky vznikli obvodné úrady, namiesto iných len tzv. pracovisko obvodného úradu, iné okresné úrady zanikli). K 1.10.2007 boli navyše zrušené krajské úrady všeobecnej štátnej správy a namiesto nich boli vytvorené tzv. obvodné úrady v sídle kraja, ktorých územným obvodom bol celý kraj, a ktoré prevzali časť ich agendy. K 1.1.2013 obvodné úrady v sídle kraja prevzali aj agendu k tomu dňu zrušených krajských úradov špecializovanej štátnej správy.

K 1.10.2013 boli obvodné úrady zrušené a nahradili ich okresné úrady.

## Zdroje
* Obvodné úrady
* zák. č. 515/2003 Z.z. v znení zák. 263/2006 Z.z. a 254/2007 Z.z.
* Činnosť obvodného úradu a obvodného úradu v sídle kraja 

Kategória:Verejná správa
Výsledok hospodárenia za účtovné obdobie

**Výsledok hospodárenia (za účtovné obdobie)** (staršie **hospodársky výsledok (bežného účtovného obdobia)**, ešte staršie (za socializmu) **bilančný zisk** alebo **súvahový zisk**; neformálne **zisk (alebo strata), účtovný zisk (alebo účtovná strata), bilančný/súvahový zisk (alebo bilančná/súvahová strata)**) je v slovenskom účtovníctve oficiálny názov zostatku na účte Výkazu ziskov a strát. Zodpovedá teda rozdielu účtovných výnosov a účtovných nákladov. Často sa označuje ako **VH** (výsledok hospodárenia) alebo **HV** (hospodársky výsledok). 

Ak je kladný zvykne sa neformálne nazývať "(účtovný) zisk", ak je záporný "(účtovná) strata". 
Vyskytuje sa aj ako položka v súvahe (teda bilancii), preto sa nazýva aj "bilančný (súvahový) zisk/strata".

Mimo účtovníctva (vo finančníctve, ekonómii a podobne), ako aj v iných krajinách, sa výsledok hospodárenia bežne nazýva zisk (alebo strata) alebo rôzne inak, pričom v detailoch je často aj odlišne definovaný; napríklad nemusí zahŕňať:
* kapitálové fondy a fondy zo zisku a/alebo
* mimoriadne náklady a výnosy a/alebo
* výsledok hospodárenia (zisk alebo stratu) z minulých rokov
* daň z príjmu (podľa toho sa rozlišuje výsledok hospodárenia pred zdanením a po zdanení)
Slovenský výsledok hospodárenia toto všetko zahŕňa.

Zisk (právnických osôb) podľa daňového práva je fakticky (hoci sa ten pojem oficiálne nepoužíva) výsledok hospodárenia upravený o výnimky podľa daňového práva. Tvorí základ dane.

Kategória:Účtovníctvo
Kategória:Finančná analýza
1. hokejová liga SR 2003/2004

**1. hokejová liga SR 2003/2004** bola jedenástou sezónou 1. hokejovej ligy. Pred začiatkom sa do súťaže neprihlásilo družstvo HK Dukla Michalovce takže liga mala len 11 účasníkov. Družstvo HK Dukla Michalovce sa tak stalo aj vypadávajúcim tímom. V budúcej sezóne ho nahradilo družstvo HK Trnava.
Víťazom súťaže sa stalo družstvo HK Spartak Dubnica nad Váhom, ktoré vo finále play-off porazilo družstvo MšHK Prievidza 4:3 na zápasy v sérii hranej na 4. víťazné zápasy. Nahradilo tak družstvo MHC Martin v extralige. Prvýkrát v histórii sa táto súťaž hrala systémom play-off.

## Základná časť

Družstvo HK Dukla Michalovce sa do súťaže neprihlásilo, ale prihlásilo sa do 2.hokejovej ligy

## Play-off
### Pavúk

### Štvrťfinále

* **[[HC 07 Prešov|P.H.K. Prešov]]** - HC Dukla Senica  **3:1**  (6:1, 4:2, 0:1, 4:3)

* **[[MHK Dubnica nad Váhom|HK Spartak Dubnica nad Váhom]]** - HK VTJ Trebišov  **3:0**  (6:5, 4:3, 2:1) 

* **[[HC Topoľčany|HC VTJ Topoľčany]]** - HK Spišská Nová Ves  **3:0**  (4:0. 4:3PP, 4:1)

* **[[MšHK Prievidza]]** - HKm Detva (Zvolen B)  **3:0**  (6:1, 5:1, 4:3)

### Semifinále

* P.H.K. Prešov - **[[MšHK Prievidza]]**  **1:3**  (2:3, 3:5, 8:1, 1:4)

* **[[MHK Dubnica nad Váhom|HK Spartak Dubnica nad Váhom]]** - HC VTJ Topoľčany  **3:0**  (4:2, 5:1, 2:1)

### O 3.miesto

* **[[HC 07 Prešov|P.H.K. Prešov]]** - HC VTJ Topoľčany  **2:0**  (4:1, 8:7)

### Finále

* **[[MHK Dubnica nad Váhom|HK Spartak Dubnica nad Váhom]]** - MšHK Prievidza  **4:3**  (1:2, 1:3, 4:2, 1:4, 5:2, 6:3, 5:2)

Kategória:Sezóny slovenskej hokejovej ligy
Kategória:Ľadový hokej v 2003
Kategória:Ľadový hokej v 2004
Kategória:1. hokejová liga SR
Dárius Rusnák

**Dárius Rusnák** (* 2. december 1959, Ružomberok) je bývalý slovenský hokejový útočník. Odchovanec ŠaHK Banská Bystrica neskôr krátko pôsobil v tíme Spartak BEZ Bratislava. Od roku 1976 do roku 1989 bol hráčom HC Slovan Bratislava s výnimkou sezóny 1987/88 keď hral za HC Dukla Jihlava. Od roku 1989 do konca kariéry bol hráčom KalPa Kuopio vo fínskej lige. V lige odohral 436 zápasov a dal v nich 186 gólov. Draftoval ho tím Philadelphia Flyers v roku 1987 v 11. kole ako 230. v poradí.
Po skončení kariéry trénoval HC Slovan Bratislava. Jeho syn Ondrej je tiež hokejista. V roku 2009 ho uviedli do Siene slávy slovenského hokeja.

Od 1. apríla 2000 pôsobil v Kancelárii prezidenta  Rudolfa Schustera ako vedúci oddelenia pre styk s verejnosťou. V roku 2014 bol obvinený z výtržnosti v kaviarni Prezidentka, kde mal pod vplyvom alkoholu vulgárnymi výrokmi napadnúť dve ženy za to, že sa medzi sebou rozprávali po maďarsky a následne mal fyzicky napadnúť dvojicu mladých mužov, ktorí sa ich zastali. Po tejto afére Kanceláriu prezidenta SR opustil.

Je členom výkonného výboru SZĽH.

## Reprezentácia
Je držiteľom striebornej medaily zo ZOH 1984, Majster sveta 1985, strieborný z MS 1982 – 83. V česko-slovenskom drese zaznamenal **156** štartov dosiahol v nich **68** gólov. Na Majstrovstvách sveta 1985 prispel významným spôsobom k zlatej medaile ako kapitán tímu.
Reprezentoval Československo na Majstrovstvách sveta v ľadovom hokeji hráčov do 20 rokov v rokoch 1978 a 1979, a tiež na Majstrovstvách sveta v ľadovom hokeji v rokoch 1981, 1982, 1983, 1985 a 1986.

## Spolupráca s ŠtB
Podľa registračných protokolov ŠtB archivovaných Ústavom pamäti národa bol v rokoch 19821983 vedený ako agent ŠtB s krycím menom *Daro*. Priebehu a charakteru spolupráce Rusnáka aj ďalších vrcholových športovcov sa venuje športový historik Ján Grexa v článku *Šport v tieni ŠtB* (2013) aj epizóda *ŠtB na lade* dokumentárneho cyklu RTVS *ŠtB: Prísne tajné* (2021).

## Referencie

## Externé odkazy
* 

Kategória:Osobnosti z Ružomberka
Kategória:Slovenskí hokejisti
Kategória:Česko-slovenskí hokejisti
Kategória:Slovenskí hokejoví tréneri
Kategória:Slovenskí hokejoví funkcionári
Kategória:Majstri sveta v ľadovom hokeji
Kategória:Strieborní olympijskí medailisti v ľadovom hokeji
Kategória:Česko-slovenskí strieborní olympijskí medailisti
Kategória:Slovenskí hokejisti draftovaní NHL
Kategória:Hokejisti draftovaní klubom Philadelphia Flyers
Kategória:Členovia Siene slávy slovenského hokeja
Kategória:Hráči KalPa Kuopio
Kategória:Hráči HC Slovan Bratislava
Kategória:Hráči HC Dukla Jihlava
Kategória:Účastníci MS v hokeji 1983
Kategória:Účastníci MS v hokeji 1985
Kategória:Hokejisti na Zimných olympijských hrách 1984
Kategória:Agenti ŠtB
Kombinácia

**Kombinácia** môže byť:
* všeobecne: 
**zoskupovanie/spájanie/zostavovanie jednotlivostí do celku resp. výsledok tejto činnosti
**myšlienkové vytváranie vzťahov medzi vecami vedúce k domnienke, predstave či názoru resp. výsledok tejto činnosti; usudzovanie, úsudok; dohad, domnienka
**komplikovaný, premyslený spôsob činnosti (napr. v športe)
*v športe:
**v loptových hrách: akcia, pri ktorej dochádza k súhre viacerých hráčov, pozri kombinácia (loptové hry)
**v lyžovaní: súťaž pozostávajúca z viacerých disciplín, napríklad severská kombinácia
**v šachu: postupnosť ťahov s často prekvapivými následkami zameraná na dosiahnutie určitého cieľa, pozri kombinácia (šach)
*v matematike: zoskupenie určitého množstva prvkov vybraných z daného množstva podľa určitých pravidiel, pozri kombinácia (kombinatorika)
*v genetike: kombinačné kríženie
*v lekárstve: pridruženie inej choroby v priebehu ochorenia, pozri kombinácia (medicína)
*v oblečení: farebne zladené kusy oblečenia, ktoré sa majú nosiť spolu, pozri kombinácia (oblečenie)
Bitka pri Adrianopole (1205)

**Bitka pri Adrianopole** bola stretom medzi bulharským cárom Kalojanom a križiakmi vedenými Balduinom I.

Po vzniku Latinského cisárstva si jeho vládca Balduin Flámsky robil nároky na všetky územia patriace predtým Byzancii. To vzbudilo silné obavy v Bulharsku, kde vládol cár Kalojan. V roku 1204 obsadili jeho vojská západné Macedónsko a na jar 1205 vpadli spoločne s Kumánmi do Trácie. Tunajšie pravoslávne obyvateľstvo ich podporilo radom povstaní proti Latinom a dobrovoľne sa poddávalo Kalojanovi. Balduinovi križiaci, ktorí sa postavili na odpor, boli na hlavu porazení pri Adrianopole 14. apríla 1205. Cisár padol do zajatia a nasledujúci rok v ňom za záhadných okolností zahynul, po čom museli križiaci opustiť Tráciu.

## Zdroj
* 

Kategória:Bitky v Turecku
Kategória:Bitky v 1205
Červienka

**Červienka** (zastarano, nárečovo alebo po česky: *červenka*) môže byť:
*v medicíne: 
**choroba, ktorú vyvoláva baktéria *Erysipelothrix rhusiopathiae* a ktorá postihuje rôzne zvieratá, najmä ošípané (červienka ošípaných v užšom zmysle), ovce, vtáky a ryby, a je prenosná aj na človeka, synonymá u zvierat sú: červienka ošípaných v širšom zmysle, rusiopatia (lat. *rhusiopathia*, *erysipelas*), synonymá [najmä] u ľudí sú:  eryzipeloid, erysipeloid (lat. *erysipeloidum*), pozri červienka (Erysipelothrix) (alebo pozri červienka ošípaných a eryzipeloid)
**staršie: dyzentéria (=úplavica; lat. *dysenteria*)
**úplavica včiel (=hnačka včiel; lat. *laxatio apium*, *profluvium apium*)
**ľudovo: kokcidiózna úplavica hovädzieho dobytka (=kokcidióza hovädzieho dobytka; lat. *dysenteria coccidiosa bovum*, *coccidiosis bovum*)
**zriedkavo: kokcidióza  (lat. *coccidiosis*)
**zriedkavo: chrípka koní (lat. *influenza equorum*)
*v zoológii a zootechnike:
**v ornitológii: 
*** slovenský názov vtáčieho rodu *Erithacus*, synonymum: slávik, pozri červienka (rod)
*** iný názov druhu červienka obyčajná, pozri červienka obyčajná
*** ľudovo: hýľ (*Pyrrhula*)
*** ľudovo: žltochvost (*Phoenicurus*)
*** plemeno sliepok s hnedočerveným perím, synonymum: islandka, pozri islandka
**plemeno hovädzieho dobytka červenej až gaštanovočervenej farby, pozri červienka (plemeno kravy)
**v ichtyológii ľudovo: červenica (*Scardinius*), pozri červenica (rod rýb)
*v botanike:
** slovenský názov rodu *Coleogeton* (=*Stuckenia*), ktorý sa staršie považoval za súčasť rodu červenavec (*Potamogeton*), pozri červienka (Stuckenia)
** slovenský názov rodu *Photinia*, synonymá: fotínia, blýskavka, pozri fotínia
** typ hrušiek s okrúhlymi plodmi s červenkastou šupkou a príslušná rastlina, pozri červienka (hruška)
** typ jabĺk s červenou kožou, pozri červienka (jablko)
** typ sliviek, pozri červienka (slivka)
** ľudovo: hríb červený (*Caloboletus calopus*, do roku 2014: *Boletus calopus*)
*nárečovo: stojatá voda hrdzavočervenej farby na močaristej pôde

## Pozri aj
*červienka permská (druh horniny)

## Zdroje
Úplavica

**Úplavica** môže byť:
*v humánnej medicíne:
**dyzentéria
**diabetes
*vo veterinárnej medicíne:
**biela úplavica (pulórová nákaza)
**čierna úplavica (paralytická myoglobinúria)
**červená úplavica (kokcidióza)
Arrheniova rovnica

**Arrheniova rovnica** je vzorec na vyjadrenie závislosti rýchlosti chemickej reakcie od teploty.

:k = A e^

kde:
* k je rýchlostná konštanta
* e Eulerovo číslo
* A frekvenčný koeficient
* Ea aktivačná energia
* R plynová konštanta

Rovnica je pomenovaná po Svante Arrheniusovi.

Kategória:Chemická kinetika
Kategória:Eponymické termíny v chémii
Weilburg

thumb|Weilburg
**Weilburg** je mesto v Hesensku v Nemecku. Má 13 181 obyvateľov (31. 12. 2009).

## Mestské časti
* Ahausen
* Bermbach
* Drommershausen
* Gaudernbach 
* Hasselbach
* Hirschhausen
* Kirschhofen
* Kubach
* Odersbach
* Waldhausen 
* Weilburg (Centrum)

## Partnerské mestá
*  Kežmarok, Slovensko, 1990
*  Kolmer-Bierg, Luxembursko, 2004
*  Kizilcahamam, Turecko, 2006
*  Privas, Francúzsko, 1958
*  Quattro Castella, Taliansko, 2002
*  Tortona, Taliansko, 1964
*  Zevenaar, Holandsko, 1966

## Iné projekty

## Externé odkazy
* Oficiálna stránka mesta

Kategória:Mestá v Hesensku
Jessentuki

**Jessentuki** () je mesto na juhu Ruska. Nachádza sa v južnej časti Stavropoľského kraja na úpätí Kaukazu, v doline rieky Podkumok, 17 kilometrov od Piatigorsku. Je súčasťou skupiny miest s rekreačným zameraním združených pod názvom Kavkazskie Mineraľnyje Vody. Žije tu 81&nbsp;714 obyvateľov (2008).

## Názov
Neexistuje oficiálna verzia, ako dostalo Jessentuki svoje meno.

Jedna legenda hovorí o kniežati, ktorému sa narodil chorľavý syn. Po ceste k liečiteľovi sa okúpali v jednom z liečivých prameňov a už na druhý deň začali na hlave dieťaťa rásť čierne vlasy. Preto toto miesto nazvali „Jessen tiuk“, čo v karačajevskom jazyku znamená „čierny vlas“.

Podľa inej verzie sa slovo „sentuk“ prekladá z adygejského jazyka ako „obývané miesto“, prípadne sa slovo odvodzuje od podobne znejúcich slov z iných jazykov kaukazskej oblasti. Podľa ďalšej verzie pochádza názov z mongolského „jisun tug“, teda „deväť zástav“.

## Podnebie
Podnebie je kontinentálne. Letá sú teplé s veľkým počtom horúcich a suchých dní. Priemerná júlová teplota dosahuje 20,4&nbsp;°C, maximálne sa vyšplhá na 37&nbsp;°C. Zima je mierna, časté sú odmäky s teplotami nad bodom mrazu, ale niekedy sa vyskytnú aj mrazy do -25&nbsp;°C. Priemerná januárová teplota dosahuje -4,6&nbsp;°C.

## Kúpele
Jessentuki sa pokladá za najväčšie a najpopulárnejšie kúpeľné mesto v Rusku, kde sa liečia problémy spojené so zažívacím traktom a pečeňou. Hlavnými liečebnými prostriedkami je viac ako 20 minerálnych prameňov. Mesto má dva veľké kúpeľné parky: Liečebný (dolný) a Park Víťazstva (horný). V parkoch sa nachádzajú pramene minerálnej vody, mnohé liečebné ústavy a sú tu vyznačené chodníky liečebných kúr. Hlavným liečebným faktorom sú slané alkalické pramene Jessentuki-4, Jessentuki-17 a Jessentuki-novaja. Voda z nich sa využíva jednak na pitie, ako aj na kúpanie a inhaláciu. V liečebných metódach sa využíva aj bahno z jazera Tambukan, ktorým sa liečia poruchy pohybového ústrojenstva, nervovej sústavy, ženské aj mužské pohlavné problémy a následky tráum.

K najvýznamnejším miestnym pamätihodnostiam patrí Budova Centrálnej kúpeľnej knižnice, Kúpeľný liečebný park, Galéria minerálneho prameňa č. 17, Bahenný liečebný ústav, Budova Mechanoterapie a iné.

## Iné projekty

## Zdroj
* 

Kategória:Mestá v Rusku
Kategória:Stavropoľský kraj
Kategória:Kúpeľné mestá v Rusku
Maďarské kráľovstvo

**Maďarské kráľovstvo** () bol štátny útvar v rokoch 1920 – 1946, (spočiatku) na území dnešného Maďarska; v Maďarsku je často vnímaný ako obnovenie Uhorského kráľovstva spred roku 1918. Štát vznikol ako dôsledok Trianonskej zmluvy v dôsledku rozpadu Rakúsko-Uhorska po prvej svetovej vojne.

## História
V roku 1920 maďarský parlament obnovil konštitučnú  monarchiu, ale štát viedol v podstate admirál Miklós Horthy, silne pravicový antikomunista. Štát hnaný maďarským nacionalizmom a antisemitizmom od začiatku úzko spolupracoval s fašistickým Talianskom od konca 20. rokov a neskôr aj s Adolfom Hitlerom. Maďarsko malo po celú dobu pomerne zlé vzťahy so svojimi susedmi. Tí v dôsledku maďarského ohrozenia v medzivojnovom období vytvorili tzv. Malú dohodu.

V roku 1938 sa Maďarsko pripojilo k Nemecku s územnými požiadavkami voči Československu a po Prvej viedenskej arbitráži 2. novembra 1938 získalo časť územia južného Slovenska a Podkarpatskej Rusi, oblasti so značným zastúpením maďarského etnika. Následne Maďarsko pokračovalo vo vyvolávaní série incidentov na maďarskočeskoslovenskej hranici označovanej ako *„Malá vojna“*, ktorá po rozpade Československa vyvrcholila v dňoch 14.23. marca 1939 maďarským obsadením celej Podkarpatskej Rusi a v dňoch 23. marca4. apríla vyvolaním ozbrojeného konfliktu s novovzniknutým Slovenským štátom, po ktorom Slovensko odstúpilo 1 670 km2 svojho územia s približne 40 000 obyvateľmi.
Neskôr Hitler presvedčil Rumunsko, nech prenechá Maďarsku aj časť Transylvánie. Počas druhej svetovej vojny spolupráca s Nemeckom prerástla do vojenského spojenectva. Maďarsko sa pripojilo k nacistickému vpádu do Juhoslávie a po bombardovaní Košíc 26. júna 1941 údajne sovietskymi lietadlami vyhlásilo vojnu ZSSR. Dňa 15. decembra  1941 vyhlásilo Maďarské kráľovstvo vojnu Spojeným štátom americkým, americký Senát následne vyhlásil vojnu Maďarskému kráľovstvu 4. júna 1942.
12. januára 1943 bola v oblasti Voroneže zničená podstatná časť maďarských vojsk pôsobiacich na teritóriu Sovietskeho zväzu. Vojna a najmä jej negatívne dôsledky spôsobili odpor medzi obyvateľstvom a Horthy začal v roku 1944 tajne hľadať spôsob rokovania o prímerí so Spojencami. 19. marca 1944 bolo preto Maďarské kráľovstvo okupované nemeckými vojskami. Po obsadení nacistami došlo k deportáciám Židov do koncentračných táborov.

V októbri 1944 bol Horthy pre pokus o ďalšie rokovanie o mieri so spojencami zatknutý nacistami, na jeho miesto bol dosadený vodca radikálnej fašistickej strany Šípové kríže F. Szálasi. Sovieti, ktorí vstúpili do Maďarského kráľovstva z východu v noci z 21. na 22. decembra 1944 vytvorili v Debrecíne komunistickú vládu. V štáte existovalo aj protinacistické partizánske hnutie. Po vojne sa moci v štáte chopili komunisti.

## Referencie

## Pozri aj
* Maďarsko
* Miklós Horthy
* Bitka o Budapešť
* Druhá svetová vojna

Kategória:Dejiny Maďarska
Kategória:Dejiny Slovenska
Kategória:Uhorsko
Kategória:Zaniknuté štáty
Kategória:Zaniknuté štáty Európy
Kategória:Zaniknuté štáty na území Slovenska
Kategória:Zaniknuté kráľovstvá
Národný pamätník na Vítkove

thumb|Národný pamätník na Vítkove
thumb|Kopec Vítkov
[thumb|Jazdecká socha Jana Žižku od [Bohumil Kafka|Bohumila Kafku]]
thumb|Pamätník v noci

**Národný pamätník na Vítkove** je funkcionalistický pamätník, ktorý bol postavený v rokoch 1929 – 1932 na vrchu Vítkov v Prahe, podľa projektu Jana Zázvorku. Hlavným účelom malo byť uctenie pamiatky československých legionárov a československého odboja v období 1. svetovej vojny (1914 – 1918), rozšírený bol v rokoch 1946 – 1949. V rokoch 1954 – 1962 tu bolo umiestnené aj mauzóleum Klementa Gottwalda.

## Príbeh kopca
Husiti na Vítkove zaznamenali pod vedením Jana Žižku z Trocnova vojnový úspech: 14. júla 1420 tu porazili križiacke vojsko. Už vtedy bol jeho názov známy takmer storočie. Pomenovaný bol podľa pražského mešťana Vítka z Hory, ktorý tu vlastnil vinice. Najstaršia doložená správa o kopci nad pražským Žižkovom je z roku 1041.

## Pomník vlasti
Myšlienka národného pamätníka, ktorý by na rozdiel od doterajších pripomenutí porážok poukazoval na hrdosť a odvahu českého národa, mala spočiatku rýdzo miestny charakter. V lete 1882 bol z popudu niekoľko sto miestnych občanov založený spolok pre vybudovanie pomníka Jana Žižku v Trocnova na vrchu Žižkove a nebyť budovateľského étosu novej Česko-slovenskej republiky, mohlo byť všetko úplne inak. Veľkolepú nekropolu synov národa, legionárov a osloboditeľov mala socha Jana Žižku iba otvárať.  Zároveň sa pamätník stal obľúbeným miestom mnohých Pražanov.

## Výstavba pamätníka
Pri stavbe pamätníka bol v mimoriadnej miere použitý prírodný kameň, najmä žula a mramor domáceho pôvodu.

**Architektonické riešenie**: Jan Zázvorka.

**Umelecká výzdoba**: Vincenc Beneš, Josef Malejovský, Otakar Nejedlý, Karel Štípl, Otakar Švec, Jan Štrusa, Max Švabinský a ďalší. Staviteľom bol pan Kružek.

**Budova**: je orientovaná v osi kopca Vítkov, približne východo-západným smerom, *dĺžka* , *šírka*  a *výška* .

## Iné projekty

## Zdroj
* 

Kategória:Národné kultúrne pamiatky v Prahe
Kategória:Žižkov
Kategória:Dejiny Česka
Kategória:Mauzóleá
Kategória:Jazdecké sochy
INTEGRAL

**INTEGRAL** (**Inte**rnational **G**amma **R**ay **A**strophysics **L**aboratory) bola vedecká družica Európskej kozmickej agentúry (ESA). Bola určená predovšetkým na snímanie astronomických zdrojov gama žiarenia a bola zároveň najcitlivejším astronomickým observatóriom v tejto oblasti spektra.

INTEGRAL vznikol spoluprácou európskych štátov združených v ESA, ale okrem nich sa na jej vedeckom vybavení podieľali aj USA, Rusko, Česko a Poľsko (posledné dva štáty sú už v súčasnosti členmi ESA). Štart prebehol 17. októbra 2002 z kozmodrómu Bajkonur s nosnou raketou Proton-K. Štvrtý stupeň rakety ho naviedol na veľmi vzdialenú a zároveň výstrednú obežnú dráhu okolo Zeme. Apogeum dráhy INTEGRAL-u leží približne v tretine vzdialenosti Mesiaca od Zeme. Hlavným cieľom misie bolo vytvoriť podrobnú mapu oblohy v gama spektre s vysokým rozlíšením. 28. februára 2025 družica ukončila svoju činnosť a v roku 2029 zhorí v zemskej atmosfére.

## Opis
INTEGRAL má nepravidelný tvar s dĺžkou 5 metrov a s priečnym rozmerom 3,7 metra. Elektrickú energiu jej zabezpečuje pár solárnych panelov. Orientačný a stabilizačný systém družice zabezpečujú gyroskopy a do roku 2020 jednozložkové hydrazínové trysky. Po neočakávanej poruche v lete 2020 sa trysky prestali používať a ovládanie teleskopu plne prebrali gyroskopy.

Vedecké prístroje

* spektrometer SPI (Spectrometer on INTEGRAL)
* kamera IBIS (Imager on Board INTEGRAL Spacecraft) na vytváranie lokalizačných snímok zábleskov gama
* detektor röntgenového žiarenia JEM-X (Joint European Monitor - X-ray)
* optický monitor OMC (Optical Monitoring Camera) umožňujúci vytvárať snímky vo viditeľnej časti spektra

## Priebeh letu
Štart s nosnou raketou Proton-K prebehol 17. októbra 2002 v čase 04:41:00 UT. V čase 04:50:39 UT bola družica navedená na vyčkávaciu dráhu a v čase 05:50:26 na výslednú. 23. októbra prebehla korekcia dráhy za účelom zvýšenia perigea. O deň neskôr sa uskutočnili prvé kalibračné merania a sonda minula Van Allenove radiačné pásy. Do konca októbra prebehli ďalšie tri dráhové korekcie.

## Objavy
Družici INTEGRAL sa podarilo zaznamenať obrovské množstvo zábleskov gama, približne jeden každý deň, a asi 20 premenných gama zdrojov. Za prvé štyri mesiace INTEGRAL získal potrebné údaje na vytvorenie mapy Galaxie v gama spektre. Z údajov družice INTEGRAL možno zistiť zmeny chemického zloženia Galaxie, ktoré sa odohrali v nedávnej minulosti, a to na základe sledovania gama emisií, ktoré vznikajú pri rozpade rádioaktívneho izotopu hliníka. Ďalším objavom sú anihilačné čiary v jadre Galaxie, čo svedčí o prítomnosti antihmoty v jadre Galaxie. Prispela tiež k poznaniu čiernych dier a kvazarov.

## Externé odkazy
* INTEGRAL Science Data Centre na webe Ženevskej univerzity 
* INTEGRAL na webe ESA (archív, 2013) 
* INTEGRAL na webe Aldebaran.cz 
* 
* 

Kategória:Družice ESA
Kategória:Kozmické observatóriá
Kategória:Röntgenové observatóriá
Kategória:Gama teleskopy
Kategória:Neaktívne družice
Kategória:Kozmonautika v 2002
Deriváty oxokyselín

**Deriváty oxokyselín** vznikajú odstránením skupiny z alebo nahradením časti kyslíkatej kyseliny. Medzi deriváty oxokyselín patria:
* soli,
* oxokatióny,
* oxoanióny.
Ženská štvorhra na Warsaw Open 2009

**Ženská štvohra na Warsaw Open 2009** sa hrala ako súčasť Warsaw Open 2009 od 18. do 23. mája 2009.  Titul získali Američanky Raquel Kopsová-Jonesová a Bethanie Matteková-Sandsová, ktoré vo finále porazili čínsky pár Jen C’, Čeng Ťie 6-1 6-1. Pre R. Kopsová-Jonesovú to bol tretí a pre B. Sandsovú siedmy titul vo štvorhre na okruhu WTA. 

## Nasadenie

## Odmeny a body do rebríčka

## Výsledky

## Externé odkazy
* Turnaj na stránkach WTA 

Kategória:Warsaw Open 2009
Internationaux de Strasbourg 2009

**[[Internationaux de Strasbourg]] [[2009]]** bol tenisový turnaj žien, ktorý sa konal v dňoch  od 18. do 23. mája 2009  na otvorených antukových dvorcoch v francúzskom meste Strasbourg. Titul v dvojhre žien získala Francúzka Aravane Rezaïová, ktorá vo finále porazila Češku L. Hradeckú. Bol to jej prvý titul v dvojhre na okruhu WTA.  Titul vo štvorhre žien získali Francúzka Nathalie Dechyová a Talianka Mara Santangelová, ktoré vo finále porazili francúzsky pár Claire Feuersteinová, Stéphanie Foretzová. Pre N. Dechyovú to bol siedmy a pre M. Santangelovú deviaty titul vo štvorhre na okruhu WTA. 

## Víťazi
### Dvojhra žien

** [[Aravane Rezaïová]]** vs.  Lucie Hradecká 7-62 6-1

### Štvorhra žien

** [[Nathalie Dechyová]] /  [[Mara Santangelová]]** vs.  Claire Feuersteinová /  Stéphanie Foretzová 6-0 6-1

## Externé odkazy
* Oficiálne stránky


Kategória:Internationaux de Strasbourg
Kategória:WTA Tour 2009
Ženská dvojhra na Internationaux de Strasbourg 2009

**Ženská dvojhra na Internationaux de Strasbourg 2009** sa hrala ako súčasť Internationaux de Strasbourg 2009 od 18. do 23. mája 2009. Titul získala Francúzka Aravane Rezaïová, ktorá vo finále porazila Češku L. Hradeckú 7-62 6-1. Bol to jej prvý titul v dvojhre na okruhu WTA.

## Nasadenie

## Odmeny a body do rebríčka

## Výsledky
### Finále

### Horná polovica

### Dolná polovica

## Kvalifikácia
### Nasadenie

### Odmeny a body do rebríčka

### Výsledky

## Externé odkazy
* Turnaj na stránkach WTA 

Kategória:Internationaux de Strasbourg 2009
Ženská štvorhra na Internationaux de Strasbourg 2009

**Ženská štvohra na Internationaux de Strasbourg 2009** sa hrala ako súčasť Internationaux de Strasbourg 2009 od 18. do 23. mája 2009.  Titul získali Francúzka Nathalie Dechyová a Talianka Mara Santangelová, ktoré vo finále porazili francúzsky pár Claire Feuersteinová, Stéphanie Foretzová 6-0 6-1. Pre N. Dechyovú to bol siedmy a pre M. Santangelovú deviaty titul vo štvorhre na okruhu WTA.

## Nasadenie

## Odmeny a body do rebríčka

## Výsledky

## Externé odkazy
* Turnaj na stránkach WTA 

Kategória:Internationaux de Strasbourg 2009
Pedro Horrillo

**Pedro Horrillo** celým menom **Pedro Horrillo Muñoz** (* 27. september 1974, Eibar) je španielsky cyklista, ktorý v súčasnosti preteká za tím Rabobank.

## Neštastie
Dňa 16. mája 2009 počas pretekov Giro de Italia spadol z výšky 60 metrov po tom, ako pri zjazde z Culmine di San Pietro nezvládol riadenie, čím utrpel úraz hlavy a viaceré zlomeniny končatín, kolena, rebier a stavcov. Nie je však v ohrození života.

## Referencie


Kategória:Narodenia v 1974
Kategória:Španielski cyklisti
Adam Burrish

**Adam Burrish** (* 6. január 1983, Madison, Wisconsin, USA) je bývalý americký hokejista, ktorý hrával v zámorskej NHL za kluby Chicago Blackhawks, Dallas Stars a San Jose Sharks. V roku 2010 vyhral v drese Chicaga Stanleyho pohár.

## Zranenie v 2009
V druhej tretine finálového zápasu sezóny 2008/2009 Západnej konferencie NHL medzi klubom Detroit Red Wings a Chicago Blackhawks (5:2) utrpel po nekontrolovanom páde vlastného spoluhráča Bena Eagera zranenie krku, ktoré však nebolo vážne. Jeho následky mohli byť smrteľné, nakoľko korčuľa spoluhráča ho zasiahla priamo do krku, no v ďalšom finálovom zápase môže nastúpiť. Toto zranenie pripomína zranenie slovenského útočníka Richarda Zedníka, ktorý ho utrpel vo februári 2008.

## Referencie


## Externé odkazy
* 

Kategória:Hokejisti USA
Kategória:Hráči Chicago Blackhawks
Kategória:Hráči Dallas Stars
Kategória:Hráči Malmö Redhawks
Kategória:Hráči Norfolk Admirals
Kategória:Hráči San José Sharks
Kategória:Hráči Växjö Lakers
Kategória:Hokejisti draftovaní klubom Chicago Blackhawks
Kategória:Víťazi Stanleyho pohára
Kategória:Účastníci MS v hokeji 2008
Kategória:Osobnosti z Madisonu (Wisconsin)
Zlatno (časť Vaľkovne)

**Zlatno** je v súčasnosti časťou obce Vaľkovňa. Je to osada na ľavom brehu rieky Hron, pri ústiach potokov Havraník a Zlatnica. Vznikla ako sídlisko koncom 18. storočia pri železných hámroch, ku ktorým v roku 1848 pribudla valcovňa. Do roku 1954 pod obec Šumiac.

Kategória:Vaľkovňa
Watthodina

**Watthodina** (značka **Wh**) je jednotka energie. Zodpovedá práci stroja s výkonom jeden watt po dobu jednej hodiny, tzn. 3 600 joulom.

Watthodina nepatrí do sústavy SI, hoci je odvodená od jednotky watt. Jednotkou energie sa v sústave SI stala jednotka joule, ktorá zodpovedá jednej wattsekunde.

V energetike sa pre účely merania dodanej/spotrebovanej energie najčastejšie používa jej násobok **kilowatthodina**, **kWh**, zodpovedajúca 1 000 watthodinám (3 600 000 joulom, alebo 3,6 megajoulom). Ide teda o energiu, spotrebovanú spotrebičom s konštantným príkonom jeden kilowatt, pracujúcim po dobu jednej hodiny.

## Násobky
V praxi sa často používajú násobky tejto jednotky, napr.:
* kWh – kilowatthodina (103 Wh = 3,6×106 J = 3,6 MJ)
* MWh – megawatthodina (106 Wh = 3,6×109 J = 3,6 GJ)
* GWh – gigawatthodina (109 Wh = 3,6×1012 J = 3,6 TJ)
* TWh – terawatthodina (1012 Wh = 3,6×1015 J = 3,6 PJ)

## Referencie

Kategória:Jednotky energie
Kategória:Akumulátory
Oxokatión

**Oxokatión** je dvojprvkový derivát oxokyseliny odvodený od nej odčlenením skupiny OH-. Má kladný náboj a končí sa na koncovku -yl. Každý má špecifický názov so základom slova v latinskom alebo gréckom pomenovaní atómu, ktorý nie je kyslíkom.

      &nbsp;&nbsp;&nbsp; - existuje iba v roztoku
** &nbsp;&nbsp; - existujú len jej soli
*** &nbsp; - neexistujú ani jej soli

Pomenovanie sa vytvára pomocou genitívu, napr.: NOF - fluorid nitrozylu. Nie je chybou používať aj názvy oxid-solí, ale treba zachovať abecedné poradie na strane aniónov, napr.: NFO - fluorid-oxid dusitý. Takéto pomenovanie však už nevyjadruje chemickú štruktúru látky, lebo v soliach s oxokatiónom sa oxokatión v mriežke vyskytuje sám. Ak by išlo o podvojnú soľ, tak by samostatne bol katión prvku a samostatne príslušné anióny.

## Pozri aj
* oxokyselina
* oxoanión
* katión
Operácia Avalanche

**Operácia Avalanche** alebo **invázia spojencov do Talianska** bola spojenecká operácia, ktorá prebiehala od 3. septembra do 16. septembra 1943. Spojeneckému útoku velili generál Harold Alexander - (britská 15. armádna skupina), Bernard Montgomery - (britská 9. armáda) a Mark Wayne Clark - (americká 5. armáda). Operácia nasledovala po úspešnom vylodení na Sicíliu. Hlavná sila spojencov sa vylodila okolo Salerna na západnom pobreží (5. armáda), zatiaľ dve podporné operačné skupiny sa vylodili v Kalábrii (Operácia Baytown - 9.armáda) a Tarente (Operácia Slapstick).

Proti útočníkom stála nemecká desiata armáda pod velením generálplukovníka Heinricha von Vietinghoff-Scheel. Táto podliehala vrchnému veliteľstvu Juh generála poľného maršala Alberta Kesselringa. 

## Priebeh operácie
V skorých ranných hodinách 9. septembra sa vylodili tri prápory Rangers pri Amalfi východne od Salerna. Južne od Salerna sa na ľavom krídle vylodila 46. a 56. divízia X. britského zboru generálporučíka R. McCreeryho, ktorá bola začlenená do 5. americkej armády, kvôli nedostatku amerických vojakov. Ešte južnejšie, na pravom krídle sa vylodili 36. a 45. pešia americká divízia VI. zboru. Spočiatku prebiehala operácia dobre, aj napriek tomu že neskúsená 36. pešia divízia bola od začiatku pod silnou a presnou paľbou. Britské jednotky postúpili do vnútrozemia aby obsadili letisko pri Montecorvino. Spojenci predmostie dostatočne neposilňovali a Nemci prisúvali dostupné jednotky. 12. septembra začali protiútok, ktorým zatlačili americké jednotky späť na pláže. Po zrútení obrany v priestore 45. americkej divízie sa podarilo rozdeliť americké sily a nemecké tanky boli 13. septembra schopné takmer dosiahnuť pláž. Generál Clark mobilizoval aj nebojový personál (kuchárov, pisárov a štábnych dôstojníkov) a v noci dorazili na posilnenie aj dva prápory 82. výsadkovej divízie a ďalšie jednotky.

Súčasne s vylodením pri Salerne začala Montgomeryho armáda postup zo Sicílie cez Messinský prieliv do Kalábrie. Jeho postup z juhu, spolu z intenzívnym námorným ostreľovaním a delostrelectvom 5. armády pri Salerne prinútili 16. septembra Nemcov k stiahnutiu do hôr. 18. septembra sa spojili VI. a X. zbor a 20. septembra sa spojili jednotky Clarkovej a Mongomeryho armády. 

Neapol bol oslobodený 1. októbra 1943, krátko po tom, čo v meste vypuklo povstanie. Nemci boli nútení organizovať obranu južne od Ríma na tzv. Gustavovej línii. Začala sa dlhá kampaň bojov na Apeninskom polostrove.

## Referencie


## Iné projekty

## Externé odkazy
* 
* 
* Winter Line Stories'' 
* Royal Engineers Museum 
* Summary of the Italian Campaign
* Map of Europe during the Allied invasion of Italy

Kategória:Bitky druhej svetovej vojny
Kategória:Bitky v Taliansku
Kategória:Obojživelné operácie
Kategória:Bitky v 1943
Bitka o Alesiu

thumb|Zrekonštruované rímske opevnenie
**Bitka o Alesiu** alebo **obliehanie Alesie** sa odohrala v septembri roku 52 pred Kr. v blízkosti galského oppida Alesia, strediska kmeňa Mandubov. Rimania vedení Gaiom Juliom Caesarom a veliteľmi Markom Antoniom, Titom Labienom a Gaiom Treboniom nakoniec Alesiu dobyli po niekoľkodňovom obliehaní a po úspešnom odrazení galských protiútokov pod velením Vercingetorixa.

Táto bitka predstavuje dôležitú udalosť, ktorá ovplyvnila Rímsku ríšu, Francúzsko a tým i celý svet. Viedla nepriamo k pádu rímskej republiky a vzniku rímskeho cisárstva. Po nej začala takzvaná romanizácia Francúzska, vďaka ktorej sa krajina podstatne scivilizovala.

## Iné projekty

## Externé odkazy
* Vercingetorix 

## Zdroj

Kategória:Rímske bitky
Kategória:Bitky vo Francúzsku
Pointer (stavač)

**Pointer** alebo **anglický pointer** je plemeno psa podľa FCI č.1, skupina 7: stavače, 2. sekcia – britské a írske stavače, pôvodom z Veľkej Británie. Je to plemeno poľovníckeho psa, ktoré sa vyznačuje vrodenou chuťou do práce. Toto plemeno je uznané Slovenskou kynologickou jednotou. Slovo pointer z angličtiny (ukazovateľ) sa v anglickom poľovníckom jazyku využíva na označenie zvláštneho správania, pri ktorom pes ustrnie, "zmrzne", v typickom postoji keď chce lovca upozorniť na prítomnosť zveri.

## Pôvod plemena
Toto plemeno bolo vyšľachtené v Británii v 17. storočí, preto je známy aj názov English Pointer, čo v preklade znamená anglický stavač. Z historického pohľadu plemeno pochádza z Pyrenejského polostrova.

## Vzhľad
Plemeno sa vyznačuje štíhlou atletickou postavou. Psy majú v kohútiku 64 – , suky 60 – . Hmotnosť týchto psov sa pohybuje v rozpätí 20 – . Srsť je krátka a ostrá, sfarbenie zvyčajne býva bielo-čierne, bielo-hnedé a bielo-béžové. Vzhľad tohto plemena je ušľachtilý a športový. Plemeno pointer je vzhľadom jedinečné, nakoľko žiadne ďalšie plemená mu vzhľadom nie sú príbuzné. Toto plemeno sa často objavuje na medzinárodných výstavách psov.

## Povaha
Povaha plemena pointer je priateľská, vhodná k deťom. Tento pes športovo a pracovne nadaný, čiže je vhodný pre športovo alebo poľovne založených ľudí. Je to bezkonflitný pes bez agresivity, dobre sa znáša so psami iných plemien. Svojím aristokratickým vzhľadom budí dojem rešpektu a vyrovnanej povahy. Je to veľmi dobrý spoločník na poľovačkách.

## Poľovníctvo
Pointer sa využíva pri love malej pernatej a srstnatej zveri, ako napríklad bažanty, zajace, líšky a podobne. Jeho hlavným poľovným znakom je vystavovanie zveri. Je to prirodzenou a vrodenou vlastnosťou tohto plemena. V lese a v revíre sa pohybuje inštinktívne a stále spolupracuje so svojim pánom. Rád hľadá korisť na dlhé vzdialenosti, pričom zvykne zmiznúť z dohľadu svojho majiteľa. Je to vynikajúci poľovný pes. Vďaka týmto svojim loveckým vlastnostiam sa veľmi často zúčastňuje rôznych poľovníckych skúšok.

## Starostlivosť
Starostlivosť o toto plemeno je jednoduchá, nakoľko má krátku srsť, ktorú treba aspoň raz týždenne vyčesať gumenou kefou. Nakoľko miluje pohyb, prechádzky a voľný pohyb musia byť pre neho samozrejmosťou. Odporúčajú sa najmä dlhšie prechádzky po lesoch, minimálne raz denne. Jeho hravosť môžete zvýrazniť píšťalkou, na ktorú sa vie naučiť poslúchať, vyžaduje si to však veľa času stráveného cvičením. Aj keď je rád v spoločnosti, kde tvorí vynikajúceho spoločníka, dokáže stráviť aj dlhší čas samostatne, na rozdiel od maďarskej vyžly, ktorá si vyžaduje neustálu pozornosť. Pri dobrej starostlivosti je priemerný vek tohto plemena 13 – 15 rokov.

## Využitie plemena
* poľovníctvo
* agility
* stráženie

## Podmienky chovnosti
* poľovné skúšky psa
* klubová výstava s ohodnotením "výborný"
* röntgenová snímka bedrových kĺbov na dyspláziu bedrového kĺbu, ktorej výsledok musí byť negatívny

## Odkazy
* Pointer - portál o psoch
* Slovenský klub pointrov a setrov

## Iné projekty

Kategória:Plemená psov zo Spojeného kráľovstva
Kategória:Stavače
BASF

[right|thumb|BASF centrála firmy v nemeckom [Ludwigshafene]]

Spoločnosť **BASF** (pôvodne skratka z *Badische Anilin- & Soda-Fabrik*) je nemecký chemický koncern so sídlom v Ludwigshafene, ktorý patrí k najväčším na svete.

Vyrába priemyselné chemikálie pre stavebný, farmaceutický a automobilový priemysel, ale aj plasty, pesticídy a ponúka aj surovú ropu a zemný plyn. Portfólio skupiny BASF zahŕňa takmer 60 000 produktov. Spoločnosť BASF vyvíja nové technológie s potenciálom hľadania odpovedí na globálne problémy, ako sú zmeny klímy, potreba vyššej energetickej efektívnosti a vyššej mobility. V roku 2016 spoločnosť BASF zamestnávala okolo 114 000 zamestnancov a mala ročný obrat 58 miliárd eur. Značka BASF je registrovanou ochranou známkou. Akcie spoločnosti BASF sú obchodované na akciových trhoch vo Frankfurte (BAS), Londýne (BFA) i Zürichu (BAS).

Na Slovensku má spoločnosť zastúpenie od roku 1993. Odborníci BASF poskytujú poradenstvo nielen v oblasti spracovania produktov firmy BASF, ale aj na poli bezpečnosti, ochrany životného prostredia a úspor energie. Ku koncu roka 2016 mala spoločnosť BASF na Slovensku 189 zamestnancov a dosiahla obrat vo výške 153 miliónov eur.

## Dejiny
Firmu založili v Mannheime 6. apríla 1865 Friedrich Engelhorn (18211902), August Clemm (18371910) a Carl Clemm (18361899) ako fabriku na výrobu farbív.

V rokoch 19251945 bola spoločnosť súčasťou koncernu I. G. Farben, názov BASF AG nesie od roku 1973.

## Referencie

## Iné projekty

## Externé odkazy

* BASF – oficiálny web firmy

Kategória:Chemické podniky
Kategória:Podniky v Nemecku
Kategória:Agrochémia
Kategória:Podniky obchodované na Frankfurtskej burze
Kategória:Obchodné značky
Kategória:Ochranné známky
Kategória:Skratky
Kategória:Dodávatelia automobilových dielov
Kategória:Podniky založené v 1865
Bitka

**Bitka** môže byť:
* roztržka medzi dvoma alebo viacerými ľuďmi, pri ktorej sa uplatňuje fyzické násilie, fyzická potýčka, pozri pod násilie
* fyzický trest údermi, bitím, pozri výprask
* vo vojenstve: súhrn súčasných a postupných bojov vedených na rozhodujúcich smeroch bojiska s cieľom dosiahnuť strategické významné výsledky v ťažení, pozri bitka (vojenstvo)
* publicisticky (prenesene): veľké úsilie o dosiahnutie istého cieľa (napr. bitka o funkciu starostu)

## Referencie
Romanizácia (dejiny)

**Romanizácia** bolo pôsobenie vplyvu kultúry, jazyka a podobne jadra Rímskej ríše (resp. podliehanie tomuto vplyvu) na územiach, ktoré boli dobyté alebo pod vplyvom Rímskej ríše. Dochádzalo k nemu najmä v západnej polovici Rímskej ríše a v severozápadnej Európe, vo východnej polovici Rímskej ríše napríklad prevažoval vplyv gréckej kultúry. 

## Romanizácia západnej polovice ríše
Centrom romanizácie západnej polovice ríše boli mestá. V západných provinciách sa šírila latinčina, ktorá potláčala pôvodné barbarské jazyky a zároveň s ňou sa šírila i rímska kultúra a rímske náboženstvo. Romanizáciu šírili obyvatelia Itálie (vojaci, úradníci, obchodníci, remeselníci, kolonisti atď.).

Horné vrstvy spoločnosti väčšinou ochotne prijímali romanizáciu, pretože si chceli udržať svoje spoločenské postavenie, často dokonca považovali rímskych občanov za vzor. 

Nižšie spoločenské vrstvy boli ovplyvnené rímskym spôsobom života alebo službou v armáde.

## Romanizácia barbarika
Zakladaním mnohých táborov légií v Gálii a Germánii za vlády cisára Augusta sa začala šíriť romanizácia do barbarika. Tieto opevnené oporné body sa stali zárodkom miest. V barbariku tak vznikali predsunuté strážne postavenia. 
Tieto tábory zaisťovali bezpečnosť ríše, slúžili k ďalším výbojom, poprípade k likvidácii vzbúr Galov a Germánov. Pre zaopatrenie legionárov bolo potrebné vystavať zázemie, kde sa uplatňovalo najmä miestne obyvateľstvo nerímskeho pôvodu. Neskôr okolo táborov vznikli malé civilné sídliska. 

### Najdôležitejšie tábory légií z ktorých sa vyvinuli mestá
* Oppidum Ubiorum (Kolín nad Rýnom)
* Augusta Treverorum (Trevír)
* Mogontiacum (Mainz)
* Castra Vetera (Xanten)
* Aguae Mattiacae (Wiesbaden)

## Literatúra
* BURIAN, Jan: *Římské impérium: vrchol a proměny antické civilizace*, Praha, Svoboda, 1997. ISBN 80-205-0536-9 , kapitola *Romanizace a její důsledky* od strany 81.

## Zdroj

Kategória:Staroveký Rím
Kategória:Kultúra
Kategória:Sociológia
Bitka pri Appomattoxe

thumb|Vojaci pred Appomattoxským súdom
**Bitka pri Appomattoxe** bola posledná bitka Americkej občianskej vojny. Odohrala sa 9. apríla 1865. Generál Lee (Konfederácia) kapituloval pred generálom Grantom (Únia).

Prvé boje začali už 8. apríla pri vlakovej stanici pri Appomattoxe vo Virgínii, kedy Únia prepadla a spálila konfederačné vlaky so zásobami čakajúce na príchod armády. Prenasledovaný generál Lee plánoval dostať sa do Lynchburgu pre ďalšie zásoby, v ceste mu však bránila kavaléria Únie. Za úsvitu Konfederácia začala útok proti kavalérii, ktorej cez noc prišiel na pomoc XXIV. zbor. Podľa priebehu bojov neostala Konfederácii iná možnosť ako vzdať sa presile.

## Zdroj

Appomattox
Kategória:Dejiny Virgínie
Kategória:1865 v USA
Kategória:Bitky v 1865
Porúrie

thumb|Poloha
thumb|Mapa

**Porúrie** () je husto obývaná oblasť v Severnom Porýní-Vestfálsku, ktorá sa skladá z veľkého počtu pôvodne priemyselných miest. Oblasť je približne ohraničená riekami Ruhr na juhu, Rýn na západe a Lippe na severe. Žije tu asi 5,3 miliónov obyvateľov. Je to jadrová oblasť rýnsko-ruhrskej konurbácie, kde žije vyše 12 miliónov obyvateľov.

## Jazyková poznámka
V slovenčine je síce predpísaný poslovenčený tvar Porúrie, ale ako meno príslušnej rieky je predpísaný pôvodný tvar Ruhr (a nie poslovenčený tvar *Rúr). 

## Charakteristika
Smerom od západu na východ región obsahuje mestá Duisburg, Oberhausen, Bottrop, Mülheim an der Ruhr, Essen, Gelsenkirchen, Bochum, Herne, Hamm, Hagen a Dortmund. Okrem toho niekoľko viac „poľnohospodárskych“ okresov Wesel, Recklinghausen, Unna a Ennepe-Ruhr. Tieto okresy spolu zrástli na rozsiahly komplex priemyselne využitej krajiny, obývanej 5,3 miliónmi obyvateľov, čím tvoria piatu najväčšiu metropolitnú oblasť v Európe po Moskve, Veľkom Londýne, Veľkom Madride a Paríži.

## Pozri aj
* Porýnie

## Iné projekty

## Zdroje


Kategória:Metropolitné oblasti
Robert Edward Lee

**Robert Edward Lee**  (* 19. január 1807, Stratford Hall, Virgínia, USA – † 12. október 1870, Lexington, Virgínia, USA) bol americký generál, ktorý sa vyznamenal počas americkej výpravy proti Mexiku a najmä ako veliteľ konfederačných vojsk v Americkej občianskej vojne. Je považovaný za jedného z najlepších vojvodcov 19. storočia a majstra obranných a ústupových bojov.

Narodil sa v Severnej Virgínii, po vypuknutí americkej občianskej vojny mu prezident Abraham Lincoln ponúkol funkciu vrchného veliteľa Únie, Lee však zostal verný Severnej Virgínii, ktorá sa pridala ku Konfederácii. Po dlhú dobu aktívnymi výpadmi udržoval v šachu silnejšie severoamerické vojská, v bitke pri Chancellorsville už siahal po cieli svojich snáh: zničení Potomackej armády a víťazstve Konfederácie. Severanom sa však podarilo kvôli smrti generála Jacksona a následnému zmätku včas ustúpiť. V bitke pri Gettysburgu v júli 1863 bol Lee porazený a jeho elitné jednotky utrpeli strašné straty. Po zvyšok vojny vytrvalo vzdoroval zničujúcej presile severoamerických vojsk, ktorým opakovane spôsoboval značné straty, avšak bol postupne zatlačovaný a nakoniec so svojou vyčerpanou armádou kapituloval pri Appomattoxe.

## Iné projekty

## Externé odkazy
* Douglas Southall Freeman: R. E. Lee
* Robert E. Lee: Commanding Confederate General

## Zdroj

Kategória:Osobnosti z Virgínie
Kategória:Generáli USA
Kategória:Osobnosti americkej občianskej vojny
Kategória:Osobnosti USA anglického pôvodu
Kategória:Osobnosti na poštových známkach USA
Kategória:Vysokoškolskí rektori
Kategória:Absolventi United States Military Academy